Bivrost
Store norske leksikon,Religion og filosofi,Historiske religioner,Norrøn religion
Ifølge den norrøne mytologien skapte æsene, de norrøne gudene, Bivrost som en bro mellom himmelen og jorden.
I diktet Gylvaginning får vi vite at Bivrost har tre farger og er bygget med større dyktighet enn alle andre byggverk, og at menneskene kjenner den som regnbuen. Bivrost er fargestrålende, men skjelvende og uklar slik at den enden av Bivrost som står i Midgard, hele tiden flytter seg så ingen mennesker finner den.I diktet Grimnesmål blir Bivrost også kalt Åsbroen – det er en brennende bro som æsene må ri over for å møtes ved foten av Yggdrasil. Heimdall – Bivrosts vokter Veien til æsene går over Bivrost, som er festet i et fjell i utkanten av Åsgård. Her bor Heimdall, som ser og hører enormt godt og derfor er valgt som æsenes vokter. Heimdall er særlig på vakt mot jotner som vil krysse Bivrost for å skade æsene og ødelegge Åsgård. Bivrost i ragnarok Når ildjotnen Surt og Muspellsønnene kommer fra Muspellsheim for å kjempe mot æsene i ragnarok, bryter Bivrost sammen. Det forsinker Muspellsønnene, som må ri over store elver, men de kommer likevel fram til slagmarken på sletten Vigrid. Les mer i Store norske leksikon norrøn mytologi Heimdall